CELEX: 22022D0473
Language: hu
Date: 2022-03-03 00:00:00
Title: Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 8. cikke (1) bekezdésének q) pontjával létrehozott halászati szakbizottság 1/2022. sz. határozata (2022. március 3.) a halászati munkacsoport létrehozásáról [2022/473]

2022.3.25.   
               
               
                  HU
               
               
                  Az Európai Unió Hivatalos Lapja
               
               
                  L 99/1
               
            
         AZ EGYRÉSZRŐL AZ EURÓPAI UNIÓ ÉS AZ EURÓPAI ATOMENERGIA-KÖZÖSSÉG, ÉS MÁSRÉSZRŐL NAGY-BRITANNIA ÉS ÉSZAK-ÍRORSZÁG EGYESÜLT KIRÁLYSÁGA KÖZÖTTI KERESKEDELMI ÉS EGYÜTTMŰKÖDÉSI MEGÁLLAPODÁS 8. CIKKE (1) BEKEZDÉSÉNEK Q) PONTJÁVAL LÉTREHOZOTT HALÁSZATI SZAKBIZOTTSÁG 1/2022. sz. HATÁROZATA
         (2022. március 3.)
         a halászati munkacsoport létrehozásáról [2022/473]
         A HALÁSZATI SZAKBIZOTTSÁG,
         tekintettel az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásra (a továbbiakban: megállapodás) és különösen annak 8. cikke (4) bekezdésének f) pontjára,
         mivel:
         
                     (1)
                  
                  
                     A megállapodás 2021. május 1-jén hatályba lépett.
                  
               
                     (2)
                  
                  
                     A megállapodás második részének ötödik tárgyköre (493–511. cikk) rendelkezik az Unió és az Egyesült Királyság közötti halászati együttműködésről, különös tekintettel a 494. cikk (1) bekezdésére és az 508. cikkre.
                  
               
                     (3)
                  
                  
                     A megállapodás 8. cikke (1) bekezdésének q) pontja létrehozza a halászati szakbizottságot, amely a második rész ötödik tárgykörének hatálya alá tartozó kérdésekkel foglalkozik.
                  
               
                     (4)
                  
                  
                     A megállapodás 508. cikke a teljesség igénye nélkül felsorolja a halászati szakbizottság feladatait és hatásköreit.
                  
               
                     (5)
                  
                  
                     A megállapodás 9. cikkének (3) bekezdése értelmében a munkacsoport az Unió és az Egyesült Királyság képviselőiből áll, és társelnöki tisztét az Unió egy képviselője és az Egyesült Királyság egy képviselője tölti be.
                  
               
                     (6)
                  
                  
                     A megállapodás 9. cikkének (4) bekezdése értelmében a munkacsoport közös megegyezéssel határozza meg eljárási szabályzatát, valamint üléseinek ütemezését és napirendjét.
                  
               
                     (7)
                  
                  
                     A megállapodás és különösen a 2. rész ötödik tárgykörének hatékony végrehajtása megkívánja, hogy a halászatról folytatott szakértői párbeszédekre egész évben rendszeres időközönként sor kerüljön, adott esetben rövid határidővel is.
                  
               
                     (8)
                  
                  
                     Indokolt tehát, hogy a halászati szakbizottság a saját felügyelete alatt létrehozza a halászati munkacsoportot (a továbbiakban: munkacsoport). A munkacsoport meghatározza eljárási szabályzatát. A munkacsoport tevékenységéről rendszeresen jelentést tesz a halászati szakbizottságnak,
                  
               ELFOGADTA EZT A HATÁROZATOT:
         
            1. cikk
            
               (1)   Ezúton létrejön a halászati munkacsoport.
            
         
         
            2. cikk
            
               (1)   A munkacsoport a társelnökök döntése alapján, közös megegyezéssel megállapított időpontokban ülésezik.
            
            
               (2)   Üléseinek eredményeiről és következtetéseiről a munkacsoport rendszeresen jelentést tesz a halászati szakbizottságnak.
            
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, és Londonban, 2022. március 3-án.
            
               
                  a halászati szakbizottság részéről
               
               
                  a társelnökök
               
               az Egyesült Királyság részéről Mike ROWE
               az Európai Unió részéről Joost PAARDEKOOPER